	Dan u tjednu

(datum)
	Misna nakana
	Vrijeme

Mjesto

	Nedjelja

( 1. 11. 2026.)

SVI SVETI

Otk  7, 2-4. 9-14

1 Iv 3, 1-3

Mt 5, 1-12a
	Za župljane
	8,00

Petrijanec

	
	+ Terezija Vukojević; Franjo Herceg i roditelji; Dragutin Mihalić i roditelji; Ivan Rukljić i roditelji

- blagoslov groblja i molitva za pokojne -
	9,30

Nova Ves

	
	+ Ivan i Mara Balaić i roditelji

- blagoslov groblja i molitva za pokojne -
	11,00

Petrijanec

	Ponedjeljak

Dušni dan

Spomen svih vjernih mrtvih

Iv, 11, 17-27
	+ ob. Čačković, Arklinić, Žinić, Šćuric i Šćuric; Valentin Brumen
	8,00

Petrijanec

	
	Za duše u čistilištu
	9,30

Nova Ves 

	
	Na nakanu svetog Oca
	11,00

Strmec

	Utorak

Martin iz Porresa

Hubert, biskup

Lk 14, 15-24
	++ Lovci
	17,00

Petrijanec

	Srijeda

Karlo Boromejski

Iv 10, 11-16
	+ Miroslav Lukačević; Mato i Mara Oreški, roditelji i braća
	7,30

Petrijanec



	Četvrtak 

Srijemski mučenici

Lk 15, 1-10
	+ Renata i Niko Conar; Đuro Siročić; Nedeljka i Ivan Majhen

~ klanjanje ~
	17,00

Petrijanec

	Petak

Leonard , pustinjak

Lk 16, 1-8
	+ Terezija i Josip Martinčević; Josip Juričinec; Božidar Jurković; Damir Škoranec ; ob. Dombaj
	8,00

Petrijanec

	
	+ Vladimir Darabuš; ob. Darabuš; Ana Posavec; Kata, Juro, Anica i Marko Ereiz

- PRVI PETAK -
	17,30

Majerje 

	Subota

Engelbert, Anđelko

Lk 16, 9-15
	+ Mirko i Jela Drvar; Josip i Anđela Čehok

- PRVA SUBOTA -
	7,30

Petrijanec

	Nedjelja

(8. 11. 2026.)

Mudr 6, 12-16

1 Sol 4, 13-18

Mt 25, 1-13
	+Za župljane
	8,00

Petrijanec

	
	+ Ivka i Marija Mikac
	9,30

Nova Ves

	
	+ Josip, Mara, Stjepan i Eva Huđek
	11,00

Petrijanec


Izdaje: Župa sv. Petra i Pavla, Trg sv. Petra 2, Petrijanec, tel. 042/714 255; mob.0989100290
Odgovara: Ivan Sakač, župnik

Godina XXI.                  Liturgijska godina „A“

1. 11. 2026. 
 TRIDESET I PRVA   NEDJELJA  KROZ GODINU
SVI SVETI

Knjiga Otkrivenja svetoga Ivana apostola  7, 2-4. 9-14
(Vidjeh, eno velikoga, velikoga mnoštva, što ga nitko ne mogaše izbrojiti, iz svakoga naroda i plemena.)
Prva poslanica svetoga Ivana apostola  3, 1-3
(Vidjet ćemo ga kao što jest.)
Evanđelje po Mateju    5, 1- 12a
(Radujte se i kličite: velika je plaća vaša na nebesima!)

֍֍֍
„Ovi odjeveni u bijele haljine, tko su i odakle dođoše?“

Na svetkovinu Svih svetih čita se početak Isusova govora na gori tj. blaženstva koja, školski rečeno, spadaju u književnu vrsti koja se po grčkoj riječi makarios (blažen) naziva makarizam. To je mudrosni oblik poučavanja i uvjeravanja pozitivnim načinom govora, koji u tamnim i lošim stranama životnih stvarnosti vidi usmjerenost prema svjetlu i dobru. U slučaju Isusova govora u blaženstvima radi se o vječnom svjetlu i vječnom dobru koje se u potpunosti ostvaruje tek u Kraljevstvu nebeskom. No blaženstva se počinju živjeti već sada i ovdje, usred zemaljskog života sa svim njegovim ograničenjima. Za doživljaj životne ljepote  blaženstava vrijedi ona rečenica iz Poslanice Hebrejima 11,1: „vjera je već neko imanje onoga čemu se nadamo“. Isus, naime, ne kaže da će siromašni, žalosni, gladni itd. tek u budućnosti postati blaženima. Oni to već jesu, ako žive u vjeri koja se nada. Promotrimo stoga što već „imamo“ u svakom od Isusovih blaženstava. Prvo blaženstvo „Blago siromasima duhom“ redovito izaziva najviše pozornosti i mnogo se raspravlja što zapravo znači biti siromašan duhom. Ono što svakako valja imati na umu jest da riječ „u duhu“ daje ovom siromaštvu vjersko značenje, a u kontekstu Isusova govora o gori svakako se odnosi i na raspoloživost srca slušanju njegove riječi po kojoj se dolazi u kraljevstvo nebesko. Činjenica da je ovo blaženstvo na prvome mjestu puno
govori. Isus želi jasno reći svojim slušateljima da njegovu riječ trebaju prihvatiti kao ponizni i plemeniti siromasi koji su otvoreni milosnom daru koji im on daje. Blaženstvo utjehe ožalošćenima podsjeća na riječi proroka Izaije: “Veselite se s Jeruzalemom, kličite zbog njega svi koji ga ljubite! Radujte se, radujte s njime svi koji ste nad njim tugovali!“ (66,10 ). U tom smislu žalost u ovom slučaju nije bilo kakva žalost. Radi se o žalosti kojom je pogođen onaj tko na sebi nosi teret grešnosti Božjega naroda, ali ga zbog njegove grešnosti ne napušta.  Drugim riječima, ovo blaženstvo nam poručuje kako se isplati  biti vjeran, jer plod vjernosti je radost koja se doživljava u neprolaznoj ljubavi. Krotki koji će baštiniti zemlju uzdižu shvaćanje Božjeg obećanja Abrahamu iznad kategorija geografski omeđenog prostoru prema nebeskoj baštini koja je prava domovina svih ljudi. Gladni i žedni pravednosti svakako su oni koji trpe zbog nedostatka pravde u našem ljudskom svijetu. Ali tu se ne radi samo o onima koji nepravdu trpe pasivno. Još više radi se o onima koji se zalažu za ostvarivanje pravde među svim ljudima. Gladni i žedni pravednosti to su oni koji nisu zadovoljni,  ako su sami siti, nego nastoje da svi budu nasićeni. Milosrdni će zadobiti milosrđe jednostavno zato jer će požnjeti plod sjemena koji su posijali. Praštanje je tipična Božja karakteristika i čovjek je najsličniji Bogu kada prašta. Onaj tko se kaje i traži oprost kao i onaj tko oprašta svomu bližnjemu, bez obzira kakav bio odgovor s druge strane, sudjeluje u Božjoj svemoći i uživa zajedništvo s milosrdnim Bogom. Ponekad se čini da se milosrđe protivi pravdi. No nije tako. Upravo ovo blaženstvo formulirano je tako da će svatko dobiti ono što zaslužuje. Oni koji su čisti srcem Boga će gledati. U ovom vremenu to znači gledati u svakom čovjeku sliku Božju. Na taj način čisto srce koje je sposobno prepoznati dobro u svakom čovjeku, otvara oči za promatranje samoga Boga.

Mirotvorstvo je jedna od tipičnih oznaka Mesije po kojem se Božja vlast ostvaruje po svoj zemlji (usp. Mih 5,3), a mir kao takav, pogotovo imamo li u vidu bogatstvo značenja hebrejske riječi šalom, sažima u sebi sva Božja obećanja svomu narodu. U tom smislu raditi na miru značiti uključiti se u obitelj Božje djece. Zato će se mirotvorci nazivati Božjim sinovima

Na koncu, uz osam navedenih blaženstava Isus još dva puta naziva blaženima one koji će radi pravednosti i radi vjernosti njemu biti progonjeni. U tom završnom dijelu dolazi do vrhunca eshatološka dimenzija blaženstava, koja  se temelji na čvrstom uvjerenju da na koncu pobjeđuje dobro, a ne zlo; život a ne smrt.

Danas jednom svetkovinom slavimo sve one koji su svoj život temeljili na tom uvjerenju. Nazivamo ih svetima, ne zato što bi bili bezgrešni, nego zato jer su svoje živote posvetili Onomu koji je jedini                          
<>
Umrli:

Marijan Kišić, 65 god., iz Strmca
Ivan Rožmarić, 71 god., iz Varaždina
Emilija Balaić, 96 god. iz Petrijanca
Pokoj vječni daruj im, Gospodine!

Uz Dušni dan

Vjernik u odnosu prema  životu i smrti 

Dr. Effie Jane Wheeler, koja je podučavala engleski i književnost bila je poznata zbog svoje pobožnosti i znanja predmeta koji je podučavala. 
1949. napisala je slijedeće pismo svojim kolegama i studentima: “Neobično ću cijeniti onaj trenutak kada će se u crkvi čitati ovo moje pismo, jer prije nego odete na ljetni odmor, željela bih da znate istinu o meni, koju sam i ja saznala tek prošloga petka. Moj mi je liječnik konačno rekao pravu dijagnozu moje bolesti: rak koji se više ne da operirati.
Da je on kršćanin ne bi sigurno bio toliko potresen niti bi toliko odugovlačio, jer bi znao kao što vi i ja znamo da jednako dočekujemo život ili smrt ako živimo u prisutnosti i volji Božjoj. Ako me Gospodin izabrao da uskoro budem s Njim, ja sam radosna. Molim vas da niti jednoga trenutka ne žalite za mnom. Ne pozdravljam vas hladno zauvijek, već vam šaljem topli “do viđenja.” Za dva tjedna preselila se u vječnost.

<>

Upoznajmo svete

Sveti Prosdocim – spomendan 7. studenoga

Sveti Prosdocim, prvi biskup Padove i evangelizator zapadnog Veneta, bio je rodom Grk. Već kao mladić pridružio se svetom Petru apostolu i postao njegov učenik, zajedno sa svetim Markom i Apolinarom. S Petrom je iz Antiohije pošao u Rim. Petar ga je posvetio za biskupa i poslao u Padovu kao navjestitelja evanđelja. U Padovi i okolici Prosdocim je učinio brojna čudesa i mnogi nevjernici obratili su se na kršćanstvo, među njima i ugledni građanin Vitalijan i njegova supruga Perpedigna. Sagradio je i crkvu svete Sofije koja je postala biskupsko sjedište novonastale kršćanske zajednice. Prosdocim je na kršćanstvo obratio i pokrstio svetu Justinu koja je za vjeru podnijela mučeništvo.

Premda je živio u razdoblju progonstva i hrabrio mnoge mučenike, preminuo je prirodnom smrću u dubokoj starosti na današnji dan, oko godine 100. Njegov grob nalazi se u bazilici svete Justine Padovanske. Starokršćanska kapela s likom svetog Prosdocima i natpisom „Biskup i priznavatelj“ otkrivena je 1957. Glasovitu sliku svetog Prosdocima s krčagom, simbolom pokrštavanja, naslikao je veliki slikar, Padovanac Andrea Mantegna (o. 1431-1506). Kao osnivač padovanske kršćanske zajednice i prvi biskup, sveti Prosdocim jedan je od zaštinika Padove, ali i mnogih drugih talijanskih naselja, župa i crkava. 
                                                                                                 (Izvor: Župa Jastrebarsko)[image: image2.png]



